Μην αρχίζεις τη μουρμούρα (1ος κύκλος)

Ο πρώτος κύκλος της ελληνικής τηλεοπτικής κωμικής σειράς του Alpha Μην αρχίζεις τη μουρμούρα, έκανε πρεμιέρα στις 7 Οκτωβρίου 2013 και προβαλλόταν κάθε Δευτέρα και Τρίτη στις 21:00. Στις 23 Δεκεμβρίου 2013, το κανάλι μετέδωσε ένα διπλό εορταστικό επεισόδιο με πολλές έκτακτες συμμετοχές, πριν η σειρά κάνει διάλειμμα για τις γιορτές των Χριστουγέννων. Η σειρά επέστρεψε με νέα επεισόδια στις 3 Φεβρουαρίου 2014.

Λόγω της επιτυχημένης πορείας της στα νούμερα τηλεθέασης, οι συντελεστές αποφάσισαν ότι η σειρά θα προβάλλεται τρεις φορές την εβδομάδα (Δευτέρα, Τρίτη και Τετάρτη) μετά το τέλος της σειράς Δια Ταύτα, η οποία προβαλλόταν κάθε Τετάρτη στις 21:00. Έτσι, από τη Δευτέρα 19 Μαΐου η σειρά προβαλλόταν και Τετάρτη ενώ την τελευταία εβδομάδα, η σειρά προβλήθηκε καθημερινά, από Δευτέρα μέχρι Παρασκευή με το τελευταίο επεισόδιο να προβάλλεται στις 4 Ιουλίου 2014.

Ηθοποιοί

Βασικοί ηθοποιοί
Αντώνης Αντωνίου (Μηνάς Στρατέλλης)
Πάνος Βλάχος (Χάρης Μαραγκός)
Ελένη Κοκκίδου (Βούλα Βλαχάκη-Στρατέλλη)
Βλαδίμηρος Κυριακίδης (Ηλίας Χαραμής)
Δάφνη Λαμπρόγιαννη (Μαρίνα Ακριβοπούλου-Χαραμή)
Ιωάννα Τριανταφυλλίδου (Βάσω Στεργίου)

Έκτακτες συμμετοχές

Ελένη Γερασιμίδου ως Ελπινίκη Χαραμή (επεισόδιο 13)
Πηνελόπη Αναστασοπούλου ως Γκαλίνα (Σταυρούλα) (επεισόδιο 18)
Ιωάννα Πηλιχού ως Νατάσα (επεισόδιο 21)
Έφη Παπαθεοδώρου ως γιαγιά Ελενίτσα (επεισόδια 23+24)
Γεράσιμος Σκιαδαρέσης ως Γιάννης Στεργίου (επεισόδια 23+24)
Χρήστος Κοντογιώργης ως Αλέξανδρος Χαραμής (επεισόδια 23+24 & 53)
Νικόλας Μπράβος ως Λευτέρης (επεισόδια 23+24)
Κατερίνα Λυπηρίδου ως Αντιγόνη (επεισόδια 23+24)
Μάκης Παπαδημητρίου ως Λεωνίδας (επεισόδια 23+24)
Ευαγγελία Καραπλή ως Βιβή (επεισόδια 23+24)
Σοφία Παυλίδου ως Σάντρα (επεισόδιο 27)

Θανάσης Τσαλταμπάσης ως Χρήστος (επεισόδια 30 & 67)
Ελένη Κρίτα ως Μαίρη (επεισόδιο 34)
Μπέσυ Μάλφα ως Ζωζώ (επεισόδιο 38)
Δημήτρης Κουρούμπαλης ως ερευνητής γκάλοπ (επεισόδιο 42)
Αλέξανδρος Μυλωνάς ως Πολυχρόνης (επεισόδιο 45)
Γιώργος Χαλεπλής ως Νικόλας (επεισόδιο 45)
Παναγιώτα Βλαντή ως Δέσποινα Λαμπίρη (επεισόδιο 49)
Τάσος Γιαννόπουλος ως Αργύρης Βασιλακόπουλος (επεισόδιο 59)
Νίκη Παλληκαράκη ως Ρούλα Βασιλακοπούλου (επεισόδιο 59)
Τάνια Τρύπη ως Χρυσούλα Ντάλα (επεισόδιο 63)
Αντώνης Λουδάρος ως Γιάννης Βλαχάκης (επεισόδιο 70)

Επεισόδια

Κριτική
Ο πρώτος κύκλος εκτός από τα πολύ καλά νούμερα τηλεθέασης από την πρώτη ημέρα προβολής του, που έφτασε το 24,7% στο γενικό σύνολο, έλαβε και καλές κριτικές. Ο πρώτος κύκλος της σειράς, συγκεντρώνει ένα ποσοστό 75/100 στην ιστοσελίδα YouRate, βασισμένο σε 5 κριτικές.

Η Ντέπυ Γκολεμά έγραψε στη στήλη της «Μέχρι κεραίας»: «Καλή αρχή έκανε ο Alpha στις ελληνικές σειρές με την κωμωδία Μην αρχίζεις τη μουρμούρα με τον Βλαδίμηρο Κυριακίδη να κλέβει την παράσταση. Να ελπίσουμε να συνεχιστεί και από τα άλλα κανάλια, μιας και έχουμε ανάγκη από καλές σειρές». Στο μέσο της σεζόν ξαναγράφει και λέει ότι είναι ίσως η μόνη σειρά που κέρδισε τους τηλεθεατές: «Ως τώρα (και είμαστε στο 2ο μέρος πια της σεζόν), μόνο ένα σίριαλ κατάφερε να κερδίσει τους τηλεθεατές. Είναι η Μουρμούρα του Alpha».

Η Νάνσυ Νικολαΐδου έγραψε επίσης θετικά σχόλια για τη σειρά: «Αναμφισβήτητα μία από τις καλύτερες σειρές του χειμώνα! Αναμφισβήτητα μία σειρά που αξίζει κανείς να την παρακολουθεί, μιας και έχει χιούμορ, γλύκα, αλήθεια και το κυριότερο; Αισθητική. [...] [Η σειρά] με τις υπέροχες ερμηνείες της και τα έξυπνα κείμενά της, έχει καταφέρει να αποκτήσει σταθερό, φανατικό κοινό και χαίρομαι ιδιαίτερα γι ΄αυτό, γιατί δουλειές που το αξίζουν είναι αδικία και μεγάλη πίκρα να μην τις αγκαλιάζει ο κόσμος».

Ο Κοσμάς Βίδος γράφει στο Βήμα πως τρεις είναι οι λόγοι που η σειρά κάνει επιτυχία: οι σεναριογράφοι, ο σκηνοθέτης και οι έξι πρωταγωνιστές. «[Οι σεναριογράφοι] έχουν καταφέρει [...] να πιάσουν τον σφυγμό του μέσου ανθρώπου, να «σκανάρουν» λεπτομερώς τα αισθήματα, τις σκέψεις, τις συμπεριφορές του, το μεγαλείο αλλά και τις μικρότητές του και να τα μετατρέψουν σε απολαυστικά σκετσάκια. [...] [Οι έξι πρωταγωνιστές] ερμηνεύουν με μέτρο και υποδόριο χιούμορ τους σύγχρονους Ελληνες που μοιράζονται τη ζωή τους τη μία ως οι καλύτεροι φίλοι την άλλοι ως οι... χειρότεροι εχθροί».

Η Αφροδίτη Γραμμέλη σε συνέντευξή της στον Θανάση Αναγνωστόπουλο αναφέρει ότι η νέα σειρά του Alpha Μην αρχίζεις τη μουρμούρα την εξέπληξε θετικά.

Ο Γιώργος Παπαδόπουλος από το Freemind λέει ότι η σειρά ήταν μια ευχάριστη έκπληξη και με πολύ καλό σενάριο. «Οι χαρακτήρες γήινοι, αληθινοί, οι διάλογοι σπιρτόζικοι, οι καταστάσεις στην πλειοψηφία τους αληθινές. [...] Οι διάλογοι πανέξυπνοι, σύντομοι, αστείοι, δεν κουράζουν τον τηλεθεατή. [...] Το γεγονός ότι τα επεισόδια είναι σχεδόν αυτοτελή και δεν υπάρχει μια συνεχής ιστορία, συγκαταλέγεται στα θετικά της υπόθεσης».

Κριτικός από το Joy TV γράφει: «Το Μην αρχίζεις τη μουρμούρα είναι και κάτι άλλο [...] ο τηλεθεατής δύσκολα ξεγελιέται: είναι ένα τηλεοπτικό προϊόν που προέκυψε σε καιρό κρίσης, αλλά δεν εγκλωβίστηκε στη μιζέρια των εσωτερικών γυρισμάτων, ακριβώς επειδή «πατάει» σε έξυπνους διαλόγους, καθημερινές καταστάσεις, πράγματα που συμβαίνουν στον καθένα».

Δείτε επίσης
Μην αρχίζεις τη μουρμούρα
Μην αρχίζεις τη μουρμούρα (2ος κύκλος)
Μην αρχίζεις τη μουρμούρα (3ος κύκλος)
Μην αρχίζεις τη μουρμούρα (4ος κύκλος)
Μην αρχίζεις τη μουρμούρα (5ος κύκλος)
Μην αρχίζεις τη μουρμούρα (6ος κύκλος)
Μην αρχίζεις τη μουρμούρα (7ος κύκλος)
Μην αρχίζεις τη μουρμούρα (8ος κύκλος)

Παραπομπές

Εξωτερικοί σύνδεσμοι
Επίσημη σελίδα στον Alpha
Επίσημη σελίδα στον Alpha Κύπρου
Τα επεισόδια του πρώτου κύκλου στο επίσημο κανάλι του Alpha στο YouTube

Μην αρχίζεις τη μουρμούρα